Влашка музика

Влашка музика () — музиката својствена за Власите. Власите се етничка група распространета низ Балканот, кои живеат во Албанија, Бугарија, Грција, Македонија, Романија и Србија. Влашката музика имала влијание од музиката на другите етнички групи на Балканот, како што е онаа на Албанците, Бугарите, Грците, Македонците, Романците и други. Сепак, таа низ историјата развила свои својствени особини и особености што ја издвојувале од другите балкански музички жанрови, а влијаела и на музиката на претходно споменатите народи.

Влашката музика не била опширно проучувана од истражувачите, честопати засенета од музиката на другите етнички групи на Балканот. Една од главните особини на влашката музика е важноста на полифоната музика (музика со двајца или повеќе изведувачи), бидејќи влашките музичари имаат тенденција да настапуваат во групи. Изведбата на полифоната музика следи низа заеднички правила кај Власите. На пример, секогаш постои водечки пејач кој ја започнува песната и дејствува како водач, познат на влашки како atselu tsi u lja („оној што ја зема [песната]“). Има и втор пејач, atselu tsi u talji („оној што го пресекува“), кој почнува да пее набргу по главниот пејач, како и други позиции. Монофоната музика (музика со еден изведувач) е присутна и во влашката музика, и историски е повеќе истражувана од влашката полифона музика.

И покрај тоа што е единствен музички жанр, влашката музика има неколку варијации, стилови и начини на нејзино изведување кои можат да се класифицираат според земјите во кои живеат и кои пак можат да се поделат на повеќе варијации и стилови. Некои од поджанровите на влашката музика вклучуваат балади, танцувачки песни, епски песни и лирски песни.

Денес постојат повеќе проекти и културни организации кои се залагаат за зачувување на музиката на оваа етничка група. Пример е српско-влашкото здружение Луњина во Србија, кое во 2021 година објави дека работи на објавување на ЦД со традиционална влашка музика. Друг пример е зачувувањето и промовирањето на пеачките традиции на проектот Фаршерот Власите од Добруџа, организиран од неколку влашки организации во Романија.

Некои примери на популарни влашки музички изведувачи или музичари од влашка етничка припадност се Ели Фара, Елена Георге,  Никос Каракостас,  Тоше Проески,  Парашќеви Симаку и Адријан Узум. Значајна влашка песна е „Dimãndarea pãrinteascã“ („Волјата на предците“), често користена како етничка химна на Власите. Друга популарна влашка песна е традиционалната Di la Aminciu pãn' la Ameru („Од Мечово до Милеа“).

 Наводи 

Категорија:Влашка култура
Категорија:Влашка музика